અગ્રણી કાર ફાઈનાન્સ કંપની કોટક મહીન્દ્રા પ્રાઈમના સીઈઓ તથા એમડી વ્યોમેશ કપાસીએ જણાવ્યું હતું કે, ફીલ્ડ રિપોર્ટ દર્શાવે છે કે સુધારાની અપેક્ષા છતાં વેચાણ અટકી ગયું છે. કપાસીએ ઉમેર્યું હતું કે, તહેવારોમાં સામાન્ય રીતે મજબૂત માંગ ઉભી થતી હોય છે તેનો આ નવરાત્રીમાં અને દશેરામાં અભાવ હતો. ઈન્વેન્ટરીનો સ્તર હળવો થઈ રહ્યો નથી તેથી ડિસ્કાઉન્ટસના સ્તર ઉંચા છે. કેટલાંક ટિયર-2 અને ટિયર-3 શહેરોમાં થોડી વૃદ્ધિ જોવાઈ હતી, પણ મેટ્રો શહેરોમાં માંગ નીચી હતી.